dévīrāpo apāṃnapādíti devyò hyā́pastásmādāha dévīrāpo apāṃnapādíti yó va ūrmírhaviṣyá íti yó va ūrmíryajñíya ityevaìtádāhendriyā́vānmadíntama íti vīryávānítyevaìtádāha yadā́hendriyā́vāníti madíntama íti svā́diṣṭha ítyevaìtádāha táṃ devébhyo devatrā́ dattétyetádenā ayāciṣṭa yadā́ha táṃ devébhyo devatrā́ dattéti śukrapébhya íti satyaṃ vaí śukráṃ satyapébhya ítyevaìtádāha yéṣām bhāga stha svāhéti téṣāmu hyèṣá bhāgáḥ